ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
صارفین اُمور ، خوراک اور سرکاری نظام تقسیم کے وزیر جناب رام ولاس پاسوان نے تمام اقسام کی دالوں، تلہنوں اور پیازوں کی پیداوار، دستیابی اور کھپت کاباریکی سے جائزہ لیا
اُمور صارفین، خوراک اور سرکاری نظام تقسیم کے وزیر جناب رام ولاس پاسوان نے آج اُمور صارفین ، خوراک اور سرکاری نظام تقسیم کی وزارت، زراعت ، تجارت اور نیفیڈ کے سینئر افسران کے ساتھ تمام اقسام کی دالوں، تلہنوں اور پیازوں کی پیداوار، دستیابی، استعمال کے طرز اور طریقے،درآمدات اور برآمدات کے پہلوؤں کا باریکی سے جائزہ لیا۔
اس جائزہ میٹنگ کے انعقاد کے بعد جناب پاسوان نے میڈیا کے نمائندگان سے گفتگو کرتے ہوئے کہا کہ قیمتوں کے مستحکم رہنے کی توقع ہے اور ہر قسم کی دالوں ، تلہنوں اور پیازوں کی دستیابی ملک میں وافر مقدار میں موجود ہے۔ جناب پاسوان نے کہا کہ 19-2018 میں دالوں کی مجموعی دستیابی 317 لاکھ ٹن تھی جس میں سے 280 لاکھ ٹن دالیں استعمال میں آچکی ہیں اور فی الحال ہمارے پاس 37 لاکھ ٹن دالیں دستیاب ہیں۔ اس کے علاوہ اس سال دالوں کی پیداوار کا تخمینہ 260 لاکھ ٹن کے بقدر کا لگایا گیا ہے ساتھ ہی دس لاکھ ٹن دالیں درآمد کی جانی ہیں۔ اس طریقے سے رواںسال کے دوران حکومت کے تحت 307 لاکھ ٹن دالیں دستیاب ہوں گی جس میں سے تخمینے کے مطابق 290 لاکھ ٹن دالوں کی کھپت ہوگی۔ اس لحاظ سے کہا جاسکتا ہے کہ ہمارے پاس دالوں کی کوئی قلت نہیں ہے۔ وزیر موصوف نے یہ بھی کہا کہ اگر کہیں جمع خوری کی بات سامنے آتی ہے تو حکومت اس کے خلاف سخت اقدامات کرے گی۔
جناب پاسوان نے مزید کہا کہ خوردنی تیلوں کی بھی کوئی قلت نہیں ہے۔ ملک نے 17-2016 میں 103 لاکھ ٹن تیل پیدا کیا تھا جبکہ مطالبہ 250 لاکھ ٹن کا تھا۔ 146 لاکھ ٹن تیل درآمد کیا گیا تھا۔ اس سال بھی تیل کی پیداوار کاتخمینہ 103 لاکھ ٹن کے بقدر کا لگایا گیا ہے اور مطالبہ 250 لاکھ ٹن کا ہے۔ خوردنی تیل کی پیداوار اور ضرورت میں جو فرق ہے اسے درآمدات کے ذریعے پورا کیا جائے گا۔ منڈی میں تیل کی قیمتیں گزشتہ برس کے مقابلے میں تقریباً مستحکم ہیں۔
وزیر موصوف نے کہا کہ قیمتوں سے متعلق صورتحال پر قریبی نگرانی رکھی جارہی ہے اور اگر ضروری ہوا تو اس امر کو یقینی بنانے کیلئے کہ اشیائے صرفہ لازمی صارفین کو دستیاب رہیں ، واجبی قیمتوں پر دستیاب رہیں، کیلئے معقول کارروائی کی جائے گی۔ جناب پاسوان نے مزید کہا کہ نیفیڈ کے تحت 50 ہزار میٹرک ٹن پیاز فاضل مقدار میں دستیاب ہے اور ریاستی حکومتیں مرکزی حکومت سے اپنی ضرورت کے مطابق پیاز کی سپلائی اپنے یہاں بڑھانے کیلئے پیاز خریدنے کا متبادل استعمال کرسکتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3878
(Visitor Counter : 37
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 204.6 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 26,77,405 ٹیکے لگائے گئے۔
ہندوستان میں سردست زیر علاج مریضوں کی تعداد 1,39,792 ہے۔
فی الحال زیر علاج مریضوں کی شرح 0.32 فیصد ہے۔
سردست ملک میں شفایابی کی شرح 98.49 فیصد ہے۔
گزشتہ 24 گھنٹوں کے دوران17,897,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,33,83,787 ہوگئی ہے۔
پچھلے 24 گھنٹوں کے دوران 13,734 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.34 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.58کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,11,102 ٹیسٹ کئے گئے۔
بجلی کی وزارت
تھرمل پاور پلانٹس میں کوئلے کے اسٹاک کی پوزیشن پر وزارت توانائی کا بیان
نئی دہلی،5 اکتوبر2021: اگست 2021 سے بجلی کی طلب بڑھ رہی ہے۔ اگست 2021 میں، بجلی کی کھپت 124 بلین یونٹ  تھی جبکہ اگست 2019  میں کھپت 106 بی یو تھی۔ یہ تقریبا 18-20 فیصد اضافہ تھا۔ بڑھتا ہوا رجحان برقرار ہے - 04اکتوبر2021کو طلب 1,74,000میگاواٹ تھی۔ یہ پچھلے سال کے اسی دن کے مقابلے میں 15000 میگاواٹ زیادہ ہے۔
طلب میں اضافہ ایک مثبت علامت ہے۔ اس سے ظاہر ہوتا ہے کہ معیشت ترقی کر رہی ہے۔ اس کی وجہ یہ بھی ہے کہ سوبھاگیہ پروگرام کے تحت 28 ملین سے زیادہ گھر وں کو بجلی فراہم کرئی گئی تھی اور یہ تمام نئے صارفین پنکھے، کولر، ٹی وی وغیرہ جیسے آلات خرید رہے ہیں۔
اگست اور ستمبر2021 کے مہینوں میں کوئلے والے علاقوں میں مسلسل بارش ہوتی رہی جس کی وجہ سے اس مدت میں کوئلے کی کانوں سے ترسیل کم ہوئی۔ تاہم اب ترسیل دوبارہ بڑھ گئی ہے۔04اکتوبر2021 کو بھیجے گئے ریکوں کی کل تعداد 263 تھی جو کہ 03 اکتوبر 2021کو بھیجے گئے ریکس کے مقابلے مہیں 15 ریک زیادہ ہے۔ یہ توقع کی جاتی ہے کہ کوئلے کی لائنوں سے بھیجنےجانے والے ریکس کی تعدادمزید بڑھ جائے گی۔
پاور پلانٹس میں کوئلے کا اوسط اسٹاک 03 اکتوبر 2021کو تقریبا چار دن کے لیے تھا۔ تاہم ، یہ ایک رولنگ اسٹاک ہے کیونکہ کوئلہ روزانہ ریک کے ذریعے کوئلے کی کانوں سے تھرمل پاور پلانٹس میں بھیجا جاتا ہے۔
کوئلے کے ذخیرے کا انتظام کرنے اور کوئلے کی منصفانہ تقسیم کو یقینی بنانے کے لیے ، وزارت بجلی نے 27 اگست 2021کو ایک کور مینجمنٹ ٹیم  تشکیل دی جس میں بجلی کی وزارت، سی ای اے، پوسکو ، ریلوے اور کول انڈیا لمیٹڈ  کے نمائندے شامل ہیں تاکہ روزانہ کوئلے کے ذخائر اور ڈسپیچ کی نگرانی کو یقینی بنایا جا سکے۔ سی ایم ٹی روزانہ کی بنیاد پر کوئلے کے ذخائر کی کڑی نگرانی اور انتظام کر رہا ہے اور پاور پلانٹس کو کوئلے کی فراہمی کو بہتر بنانے کے لیے کول انڈیا اور ریلوے کے ساتھ فالو اپ اقدامات کو یقینی بنا رہا ہے۔
صحت اور خاندانی بہبود کی وزارت
وزیراعظم نے77ویں یوم آزادی کے موقع پر ملک کی تقدیر کو بدلنے کی کوششوں کے لیےنرسوں، ڈاکٹروں اور دیگر کی ستائش کی
تاریخی لال قلعےپریوم آزادی کی تقریبات کو براہ راست دیکھنے کے لیے ملک بھر سے 50 نرسوں کو خصوصی مہمان کے طور پر مدعو کیا گیا
‘‘کووڈ نے ہمیں بتا دیا کہ انسانوں پر مرکوز اپروچ کے بغیر دنیا کی ترقی ممکن نہیں’’
‘‘جن اوشدھی کیندروں نے 20 ہزار کروڑ روپے بچا کر ملک کے متوسط طبقے کو نئی طاقت دی ہے’’
‘‘جن اوشدھی کیندروں کی تعداد کو 25 ہزار تک بڑھانے کا ہدف ہے’’
نئی دہلی میں یوم آزادی کی تقریبات کے حصے کے طور پر ملک بھر سے 50 نرسوں اور ان کے خاندان کے ممبروں کو مہمان خصوصی کی حیثیت سے مدعو کیا گیا، تاکہ وہ لال قلعے کی فصیل سے یوم آزادی کا نظارہ کرسکیں اور اس کا حصہ بن سکیں۔
یہ خصوصی مہمانان ان1800 خصوصی مہمانوں میں شامل تھے، جن میں زندگی کے تمام شعبوں سرپنچ، اساتذہ، کسان اور ماہی گیر، کے لوگ شامل تھے۔وزیراعظم جناب نریندر مودی نےملک کی تقدیر بدلنے کی کوششوں کےلیے نرسوں، ڈاکٹروں اور دیگر کی ستائش کی۔ انہوں نے کہا کہ کووڈ نے ہمیں سکھا دیاکہ انسانوں پر مرکوز اپروچ کےبغیر دنیا کی ترقی ممکن نہیں ہے۔
ملک کے یونیورسل ہیلتھ کوریج میں بہتری کے لیے سرکار کی طرف سے کی جانے والی کوششوں کا ذکر کرتے ہوئے انہوں نے کہا کہ سرکار نے آیوشمان بھارت میں 70 ہزار کروڑ روپے کی سرمایہ کاری کی، جس کے ذریعے غربت کی سطح سے نیچے زندگی بسر کرنے والے لوگوں کو 5 لاکھ روپے سالانہ کی صحت گارنٹی فراہم کی جاتی ہے۔
اس موقع پر قوم سے خطاب کرتے ہوئے انہوں نے صحت کارکنان خاص طور پر آنگن واڑی اور آشا کارکنان کے تعاون کی زبردست ستائش کی، جن کی وجہ سے 200 کروڑ سے زیادہ کووڈ ٹیکہ کاری کا سنگ میل عبور کیا گیا، یہ آنگن واڑی اور آشاکارکنان کے وقت اور مثبت کوششوں کے نتیجے میں ہی حاصل کیا جاسکا۔ انہوں نے مزید کہا کہ ‘‘کووڈ کے دوران اور اس کے بعد دنیا کی مدد کرکے ہندوستان نے دنیا کے دوست کے طورپر اپنی شناخت قائم کی ہے۔’’
ایک کرہ ارض، ایک صحت اور ایک مستقبل کے وژن کی وضاحت کرتے ہوئے انہوں نےکہا کہ ‘‘جن اوشدھی کیندروں نے 20 ہزار کروڑ روپے کی بچت کرکے ملک کے متوسط طبقات کو ایک نئی طاقت فراہم کی ہے’’۔ انہوں نے پراعتماد لہجے میں یہ بھی کہا کہ ملک آنے والے دنوں میں جن اوشدھی کیندروں کی موجودہ تعداد 10 ہزار سے بڑھا کر 25 ہزار کرنے کے ہدف کو پورا کرنے کا کام کرنے جارہا ہے۔
اقلیتی امور کی وزارتت
اقلیتی امورکے وزیر جناب مختار عباس نقوی نے کہا ہے کہ شر پسند قوتوں کو جموں و کشمیر میں امن اور خوشحالی کے ماحول کو خراب کرنے کے ، اُن کے ناپاک عزائم میں کامیاب نہیں ہونے دیا جائے گا
کئی دہائیوں بعد جموں و کشمیر ، لداخ کے عوام شفاف ، جمہوری اور ترقیاتی عمل میں برابر کے حصہ دار بنے ہیں : نقوی
نئی دلّی ،07 اکتوبر / اقلیتی امور کے مرکزی وزیر مختار عباس نقوی نے کہا ہے کہ شر پسند عناصر کو دہشت گردی اور تشدد کے ذریعے جموں و کشمیر میں امن اور خوشحالی کے ماحول کو خراب کرنے کے ، اُن کے ناپاک عزائم میں کامیاب نہیں ہونے دیا جائے گا ۔
آج جموں و کشمیر کے بڈگام میں مختلف ترقیاتی پروجیکٹوں کے لئے سنگِ بنیاد رکھنے اور افتتاح کے پروگراموں سے خطاب کرتے ہوئے ، جناب نقوی نے کہا کہ بے گناہ لوگوں کو ہلاک کرنے والوں کو ختم کر دیا جائے گا ۔
جناب نقوی نےکہا کہ وزیر اعظم نریندر مودی نے پریکرما سیاست کو بہترین کار کردگی سے بدل دیا ہے ۔ اس نے ، اِس بات کو یقینی بنایا ہے کہ جموں و کشمیر اور لداخ کی دہشت گردی اور علیحدی پسندی کی بیماری کا خاتمہ کرکے خوشحالی کی راہ پرآگے بڑھ رہے ہیں ۔
وزیر موصوف نے مزید کہا کہ حکومت نے دلّی میں اقتدار کی راہداریوں سے بد عنوانی کے دھڑے کا خاتمہ کر دیا ہے اور اب حکومت نے جموں و کشمیر کو بھی بد عنوانی سے پاک کر دیا ہے ۔ انہوں نے کہا کہ جموں و کشمیر اور لداخ وراثتی جال سے آزاد ہوکر ، اب سب کی شمولیت والی ترقی کی جانب آگے بڑھ رہے ہیں ۔ انہوں نے کہا کہ کئی دہائیوں بعد جموں و کشمیر ، لداخ کے عوام شفاف جمہوریت اور ترقی کے عمل میں برابر کے حصہ بنے ہیں ۔
انہوں نے کہا کہ دفعہ 370 کی منسوخی کے بعد جموں و کشمیر اور لیہہ – کرگل کے عوام کو تجارت ، زراعت ، روزگار ، کلچر ، زمین اور املاک وغیرہ کے مکمل آئینی حقوق کا تحفظ حاصل ہوا ہے ۔
جناب نقوی نے کہا کہ زوجیلا سرنگ جموں و کشمیر اورلداخ کے درمیان ہر موسم میں کنکٹیویٹی فراہم کرے گی ۔ انہوں نے کہا کہ لداخ میں سندھو سینٹرل یونیورسٹی تقریباً 750 کروڑ روپئے کی لاگت سے قائم کی جا رہی ہے اور یہ یونیورسٹی خطے میں معیاری اعلیٰ تعلیم اور دانشورانہ فروغ کو یقینی بنائے گی ۔
جناب نقوی نے کہا کہ حکومت جموں و کشمیر ، لداخ کی جامع ترقی کے لئے پورے عہد کے ساتھ کام کر رہی ہے ۔ جموں و کشمیر ، لداخ کے عوام کو آیوشمان بھارت ، جن دھن یوجنا ، اجوولا یوجنا ، سووچھ بھارت ابھیان ، مدرا یوجنا جیسی اسکیموں سے وسیع فائدہ حاصل ہوا ہے اور یہ اسکیمیں انہیں مکان اور بجلی وغیرہ فراہم کر رہی ہیں ۔
بڈگام کے اپنے دورے کے دوران ، جناب نقوی نے دودھ پتھری علاقے میں ٹی 20 ٹورسٹ رہائش اور پارکنگ کا افتتاح کیا ۔ پنچایت کے نمائندوں ، عوامی نمائندوں ، تعلیم ، صحت ، سماج اور ثقافت کے شعبوں سے تعلق رکھنے والے نمائندوں سے ٹینگر میں بات چیت کی ۔ انہوں نے گجر – بکروال برادری لوگوں سے بھی بات چیت کی ۔ انہوں نے یگبگ میں سیب اور اخروٹ کے باغوں کا دورہ کیا اور کسانوں اور مقامی لوگوں سے گفتگو کی ۔ بڈگام میں ضلع مویشی اسپتال کا سنگِ بنیاد رکھا اور مختلف ترقیاتی پروجیکٹوں کا جائزہ لینے کے لئے انتظامیہ کے سینئر عہدیداروں کے ساتھ میٹنگ کی ۔ انہوں نے مختلف فلاحی اسکیموں سے فیض حاصل کرنے والوں کو خطوط اور چیک تقسیم کئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9814
(Visitor Counter : 102
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 138.96 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 78,190 ہے، جو575 دنوں میں سب سے کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.22 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.40فیصد ہے ،جو مارچ 2020 سے سب سے زیادہ ہے۔
گزشتہ 24 گھنٹوں کے دوران 6,906 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,42,01,966ہوگئی ہے۔
پچھلے 24 گھنٹوں کے دوران 6,317 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے، جو گزشتہ 79 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ہے، جو پچھلے 38 دنوں میں 1 فیصد سے بھی کم ہے۔
اب تک کُل 66.74کروڑ ٹیسٹ کئے جاچکے ہیں۔
اومیکرون ویرئنٹ کی ریاست وار صورتحال
|
|
نمبرشمار
|
|
ریاست
|
|
اومیکرون معاملوں کی تعداد
|
|
ڈسچارج/ صحتیاب/مائیگریٹڈ
|
|
1
|
|
دہلی
|
|
57
|
|
17
|
|
2
|
|
مہاراشٹر
|
|
54
|
|
28
|
|
3
|
|
تلنگانہ
|
|
24
|
|
0
|
|
4
|
|
کرناٹک
|
|
19
|
|
15
|
|
5
|
|
راجستھان
|
|
18
|
|
18
|
|
6
|
|
کیرالہ
|
|
15
|
|
0
|
|
7
|
|
گجرات
|
|
14
|
|
4
|
|
8
|
|
جموں وکشمیر
|
|
3
|
|
3
|
|
9
|
|
اڈیشہ
|
|
2
|
|
0
|
|
10
|
|
اترپردیش
|
|
2
|
|
2
|
|
11
|
|
آندھرا پردیش
|
|
1
|
|
1
|
|
12
|
|
چندی گڑھ
|
|
1
|
|
0
|
|
13
|
|
لداخ
|
|
1
|
|
1
|
|
14
|
|
تملناڈو
|
|
1
|
|
0
|
|
15
|
|
مغربی بنگال
|
|
1
|
|
1
|
|
|
|
مجموعی تعداد
|
|
213
|
|
90
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 217.68 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 11,67,772 ٹیکے لگائے گئے۔
ہندوستان میں سردست زیر علاج مریضوں کی تعداد 43,415 ہے۔
فی الحال زیر علاج مریضوں کی شرح 0.10 فیصد ہے۔
سردست ملک میں شفایابی کی شرح 98.72 فیصد ہے۔
گزشتہ 24 گھنٹوں کے دوران4,688,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,00,298 ہوگئی ہے۔
پچھلے 24 گھنٹوں کے دوران 4,129 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.51 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.38 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,64,377 ٹیسٹ کئے گئے۔
وزارت خزانہ
بھارت، ایشیائی ترقیاتی بینک نےبھارت میں بنیادی حفظان صحت کو بہتربنانے کے لئے 30 کروڑ ڈالر کے قرض پردستخط کئے
بھارت سرکار اورایشیائی ترقیاتی بینک  نے کل 30 کروڑ ڈالر قرض کے معاہدہ پر دستخط کئے، جس کا مقصد 13 ریاستوں کے شہری علاقوں میں جامع بنیادی حفظان صحت تک رسائی کو مستحکم اوربہتربنانا ہے جس سے 256 ملین سے زیادہ شہروں میں رہنےوالے جس میں جھگی جھوپڑی علاقے کے 51 ملین افراد شامل ہیں، کو فائدہ ہوگا۔
وزارت خزانہ میں معاشی امور کے محکمہ کے ایڈیشنل سکریٹری جناب رجت کمار مشرا نے جامع بنیادی حفظان صحت اور اربن ایریا پروگرام میں وبا کی صورت میں تیاری کو مستحکم کرنے کے لئے بھارت سرکارکی طرف سے معاہدہ پر دستخط کئے جبکہ اے ڈی بی کے بھارت میں ریزیڈنٹ مشن کے کنٹری ڈائریکٹر جناب تاکیو کونیشی نے اے ڈی بی کی طرف سے دستخط کئے۔
قرض کے معاہدے پر دستخط کرنے کے بعد جناب مشرا نے کہاکہ یہ پروگرام معیاری بنیادی حفظان صحت سےمتعلق خدمات کی دستیابی اور رسائی، خاص طور سے شہری علاقوں کی زدپذیر آبادی کے لئے توسیع کے ذریعہ بھارت سرکار کے صحت سے متعلق اہم اقدامات کی حمایت کرتا ہے جن میں آیوشمان بھارت ہیلتھ اور ویلنیس سینٹر  اور پردھان منتری آتم نربھر سوستھ بھارت یوجنا  جس کا نیا نام پردھان منتری آیوشمان بھارت ہیلتھ انفراسٹرکچر مشن  ہے، شامل ہیں۔
آیوشمان بھارت پروگرام 2018 میں شروع کیا گیا تھا ، جس کا مقصد بھارت میں ہمہ گیر ہیلتھ کوریج کے حصول کے لئے اہم حکمت عملی کے طور پر جامع بنیادی حفظان صحت تک رسائی کو بہتربنانا ہے۔ کورونا و ائرس بیماری  وبا کے پھیلاؤ کے ساتھ جس نے ملک کے صحت کے نظام پراضافی بوجھ ڈالا، حکومت نے اکتوبر 2021 میں پی ایم – اے ایس بی وائی شروع کیا جسے بعد میں پی ایم- اے بی ایچ آئی ایم کانام دیا گیا،جس کامقصدمستقبل کی وباؤں اور دیگر ایمرجنسیز کے لئے تیاری کی غرض سے نظام کو مستحکم کرنے کےلئے ایک طویل مدتی طریقہ کار اختیار کرنا تھا ۔
جناب کونیشی نے کہا ‘‘ غیر کووڈ-19 بنیادی حفظان صحت تک یکساں رسائی کو یقینی بنانا بھارت کے صحت نظام کے لئے کورونا وائرس وبا کے ذریعہ پیش کئ گئے چیلنجوں کے درمیان کافی اہم ہے’’۔ ‘‘یہ پروگرام ادارہ جاتی صلاحیت، آپریشن اور مرکزی، ریاستی اور میونسپل سطح پر شہری ہیلتھ اور ویلنیس سینٹر کے بندوبست کو مضبوط بناکر حفظان صحت کے فرق کو دور کرنے کی حکومت کی کوششوں میں اضافہ کرے گا’’۔یہ پروگرام 13 ریاستوں کے شہری علاقوں میں نافذ کیا جائے گا جن میں آندھرا پردیش، آسام، چھتیس گڑھ، گجرات، ہریانہ، جھارکھنڈ، کرناٹک، مدھیہ پردیش، مہاراشٹر، راجستھان، تملناڈو، تلنگانہ اور مغربی بنگال شامل ہیں۔وباکے خلاف رد عمل کے علاوہ، پروگرام کے توسط سے کارروائی کو فروغ دینے سے جامع بنیادی حفظان صحت کے پیکج کے پروویژن کےساتھ شہری ایچ ڈبلیو سیز کے استعمال میں اضافہ ہوا ہے، جن میں غیر متعدی بیماریاں اور کمیونٹی آؤٹ ریچ خدمات جیسےحفظان صحت کے متبادل پر بیداری پیدا کرنے کی سرگرمیاں خاص طور پر خواتین کے لئے ، شامل ہیں۔بنیادی حفظان صحت کے لئے ڈلیوری اور صحت سے متعلق اطلاعاتی نظام کو ڈجیٹل ٹولس ، کوالٹی اشیورینس میکانزم اور پرائیویٹ سیکٹر کے ساتھ رابطے اور شراکت داری کے ذریعہ جدید بنایا جائے گا۔
اس پروگرام کو غریبی میں کمی کرنے کے لئے اے ڈی بی کےجاپان فنڈ سے 20 کروڑ ڈالر کے ٹکنیکل امدادی گرانٹ کے ذریعہ حمایت مل رہی ہے، جس کا مقصد حفظان صحت کےپورے نظام کو پروگرام کے نفاذ اورکوآرڈینیشن ،صلاحیت سازی،اختراع، نالج کے تبادلے اوربہترین طریقوں کے نفاذ کےلئے مدد فراہم کرنا ہے۔
عملے، عوامی شکایات اور پنشن کی وزارت
ڈاکٹر جتیندر سنگھ نے ’آئین ہند کی تاریخ سے متعلق ڈیجیٹل نمائش ‘ کا افتتاح کیا
نئی دہلی،09؍ دسمبر، شمال مشرقی خطے کی ترقی  ، وزیراعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج یہاں ’’آئین ہند کی تاریخ سے متعلق ڈیجیٹل نمائش ‘‘ کا افتتاح کیا۔ اس نمائش کا انعقاد عملے ، عوامی شکایات اور پنشن کی وزارت کے عملے اور تربیت کے محکمے کے ذریعے لوک سبھا سکریٹریٹ کے آرکائیوز اور پارلیمنٹ میوزیم اور بیورو آف آؤٹ ریچ اینڈ کمیونی کیشن کے تعاون سے کیا ہے۔ نارتھ بلاک نئی دہلی کے گیٹ نمبر 8 میں یہ نمائش دو دن یعنی 9 اور 10 دسمبر تک چلے گی۔ عملے اور تربیت کے محکمے کے سکریٹری ڈاکٹر سی چندرا موئلی اور عملے اور تربیت کے محکمے کے سینئر افسران بھی نمائش کے افتتاح کے وقت موجود تھے۔
اس موقع پر خطاب کرتے ہوئے ڈاکٹر جتیندر سنگھ نے کہا کہ اس تاریخی لمحے کا حصہ بننا میرے لئے قابل افتخار ہے۔ انہوں نے کہا کہ تاریخی اعتبار سے 9 دسمبر کا دن بہت اہم ہے کیونکہ آئین ساز اسمبلی کی پہلی نشست 9 دسمبر 1946 کو ہوئی تھی۔ انہوں نے کہا کہ رواں سال 2019 آئین کو اختیار کئے جانے کا 70 واں سال ہے۔ ڈاکٹر جتیندر سنگھ نے کہا کہ وزیراعظم نے بنیادی حقوق کے ساتھ ساتھ بنیادی فرائض کی انجام دہی پر زور دیا ہے۔ وزیر موصوف نے کہا کہ اگر ہم سبھی اجتماعی طور پر اپنی زندگی کے ہر لمحے میں اپنے فرائض انجام دیں گے تو اس سے ملک کے تئیں ہمارا فرض پورا ہوگا۔
ڈاکٹر جیتندر سنگھ نے نمائش دیکھی اور اس موقع پر عملے اور تربیت کے محکمے کے افسران کو قومی حلف بھی دلایا۔ نمائش کے بارے میں خطاب کرتے ہوئے انہوں نے کہا کہ یہ تاریخ کی ایک نایاب پیش کش ہے ۔انہوں نے کہا کہ یہ بہت چھوٹی جگہ پر ہندوستان کی تاریخ کاایک بڑا اور سرگرمیوں والا مرحلہ پیش کرنے کی کوشش ہے ۔ ایسا مرحلہ جب ملک آزادی حاصل کرکے ایک خود مختار جمہوریہ بننے کی طرف گامزن تھا ۔
اس نمائش میں آئین ساز اسمبلی کے ارکان کے فوٹو ، آئین ساز اسمبلی میں مباحثے  ، آئین سازی سے متعلق فلم ، آئین ساز اسمبلی کے ارکان کے اقتباسات اور آڈیو  ، آئین کی نقل ، آئین کی تمہید اور بنیادی فرائض ، ہدایتی اصولوں وغیرہ سے متعلق پوسٹر شامل ہیں۔
تاریخی اعتبار سے 9 دسمبر ایک دن ہے کیونکہ آئین ساز اسمبلی کی پہلی نشست 1946 میں اسی دن منعقد کی گئی تھی۔ 29 اگست 1947 کو آئین ساز اسمبلی نے ایک قرار داد کے ذریعے آئینی صلاحکات کے ذریعے تیار کئے گئے آئین ہند کے مسودہ  کی جانچ کے لئے ایک ڈرافٹنگ کمیٹی مقرر کی ، اسمبلی میں پہلے ہی لئے جاچکے فیصلوں کو نافذ کیا اور ان سے متعلق تمام ضمنی معاملات یا اس آئین میں جنہیں شامل کیا جانا تھا یا کمیٹی کے ذریعے نظر ثانی شدہ مسودہ آئین کے متن کو غور وخوض کے لئے اسمبلی کے پاس جمع کرایا۔
آئین ہند 26 نومبر 1949 کو اختیار کیا گیا تھا اور ارکان نے 24 جنوری 1950 کو اس پر دستخط کئے تھے۔ مجموعی طور پر 284 ارکان  نے حقیقت میں آئین پر دستخط کئے۔ آئین ہند 26 جنوری 1950 کو نافذ کیا گیا۔ آئین کو اختیار کئے جانے کا دن ملک میں ’’یوم آئین ‘‘ کے طور پر منایا جاتا ہے۔
۔۔۔۔۔۔۔۔۔۔۔۔۔۔۔۔

U-5655
(Visitor Counter : 53
وزیراعظم کا دفتر
وزیر اعظم نے مدھیہ پردیش کے اجین میں شری مہاکال لوک میں مہاکال لوک پروجیکٹ کے پہلے مرحلے کو قوم کے نام وقف کیا
وزیراعظم نے مقدس اندرونی حصے میں پوجا اور آرتی کی
پروجیکٹ کا مقصد ثقافتی ورثے کے ڈھانچے کے تحفظ اور بحالی پر خصوصی زور دینا ہے
پورے پروجیکٹ کی کل لاگت تقریباً 850 کروڑ روپے ہے
تقریباً 1.5 کروڑ سالانہ مندر کا موجودہ خرچ دوگنا ہونے کی امید ہے
وزیر اعظم جناب نریندر مودی نے آج مدھیہ پردیش کے اجین میں شری مہاکال لوک میں مہاکال لوک پروجیکٹ کے پہلے مرحلے کو قوم کے نام وقف کیا۔
وزیر اعظم روایتی دھوتی میں ملبوس تھے جب وہ نندی دوار سے شری مہاکال لوک پہنچے۔ اندرونی مقدس حصے میں پہنچنے کے بعد وزیر اعظم نے پوجا کی اور درشن کیا اور مندر کے پجاریوں کی موجودگی میں بھگوان شری مہاکال کے سامنے ہاتھ جوڑ کر دعا مانگی۔ آرتی کرنے اور گلہائے عقیدت پیش کرنے کے بعد وزیر اعظم اندرونی مقدس حصے کے جنوبی کونے میں بیٹھ گئے اور مراقبہ کیا، جبکہ اس دوران منتروں کا جاپ کیا گیا۔ وزیر اعظم نے بھی نندی مجسمے کے پاس بیٹھ کر ہاتھ جوڑ کر دعا کی۔
وزیر اعظم نے شری مہاکال لوک کو قوم کے نام وقف کرنے کے لیے تختی کی نقاب کشائی کی۔ وزیر اعظم نے مندر کے سنتوں سے بھی ملاقات کی اور ان سے مختصر بات چیت کی۔ اس کے بعد وزیر اعظم نے مہاکال لوک مندر کے احاطے کا دورہ کیا اور چہل قدمی کی اور سپتریشی منڈل، منڈپم، تریپوراسرا ودھ اور نو گڑھ کا نظارہ کیا۔ وزیر اعظم نے شیو پران کی تخلیق کے عمل، گنیش کی پیدائش، ستی اور دکشا کی کہانی کے علاوہ دیگر کہانیوں پر مبنی دیواروں کو بھی دیکھا۔ جناب مودی نے بعد میں ایک ثقافتی پروگرام دیکھا جو اس موقع پر پیش کیا گیا تھا اور مانسروور میں ملککھمب کی کارکردگی کا مشاہدہ کیا۔ اس کے بعد انہوں نے بھارت ماتا مندر میں درشن کیا۔
وزیر اعظم کے ہمراہ مدھیہ پردیش کے گورنر جناب منگو بھائی پٹیل، مدھیہ پردیش کے وزیر اعلیٰ جناب شیوراج سنگھ چوہان اور مرکزی وزیر جناب جیوترا آدتیہ سندھیا بھی تھے۔
پس منظر
وزیر اعظم جناب نریندر مودی نے مدھیہ پردیش کے اجین میں شری مہاکال لوک میں مہاکال لوک پروجیکٹ کے پہلے مرحلے کو قوم کے نام وقف کیا۔ مہاکال لوک پروجیکٹ کا پہلا مرحلہ عالمی معیار کی جدید سہولتوں کے ساتھ مندر جانے والے عقیدت مندوں کے تجربے کو بہتر بنانے میں مدد کرے گا۔ اس منصوبے کا مقصد پورے علاقے کی بھیڑ بھاڑ کو کم کرنا اور ورثے کے ڈھانچے کے تحفظ اور بحالی پر بھی خصوصی زور دینا ہے۔ پروجیکٹ کے تحت مندر کے احاطے کو تقریباً سات گنا بڑھایا جائے گا۔ پورے پروجیکٹ کی کل لاگت تقریباً 850 کروڑ روپے ہے۔ مندر کا موجودہ خرچ جو فی الحال تقریباً 1.5 کروڑ روپے سالانہ ہے، دوگنا ہوجانے کی امید ہے۔ پروجیکٹ کی ترقی کا منصوبہ دو مرحلوں میں طے کیا گیا ہے۔
مہاکال پاتھ میں 108 ستمبھ  ہیں جو بھگوان شیو کے آنند تانڈو سوروپ  کو ظاہر کرتے ہیں۔ مہاکال پاتھ پر بھگوان شیو کی زندگی کی عکاسی کرنے والے بہت سے مذہبی مجسمے نصب ہیں۔ راستے میں دیوار کی دیوار شیو پران کی تخلیق کے عمل، گنیش کی پیدائش، ستی اور دکشا کی کہانیوں پر مبنی ہے۔ پلازہ کا رقبہ 2.5 ہیکٹر پر پھیلا ہوا ہے اور اس کے چاروں طرف کمل کے تالاب ہیں جس میں پانی کے چشموں کے ساتھ شیو کی مورتی بھی ہے۔ آرٹیفیشل انٹلی جنس اور نگرانی کیمروں کی مدد سے مربوط کمانڈ اینڈ کنٹرول سنٹر کے ذریعے پورے احاطے کی 24 گھنٹے ساتوں دن نگرانی کی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(
وزیراعظم کا دفتر
وزیراعظم نے آکاش کمار کو عالمی باکسنگ چمپئن شپ میں کانسے کا تمغہ جیتنے پر مبارکباد پیش کی ہے
نئی دلّی ،07 نومبر، 2021/
وزیراعظم جناب نریندر مودی نےآکاش کمار کوعالمی باکسنگ چمپئن شپ میں کانسے کا تمغہ جیتنے پر مبارکباد پیش کی ہے۔
وزیراعظم نے اپنے ایک ٹوئیٹ میں کہا۔
’’شاندار کارکردگی آکاش! عالمی باکسنگ چمپئن شپ میں باوقار تمغہ حاصل کرنے کے لئے مبارکباد۔
یہ کامیابی نوجوان باکسروں کے لئے باعث ترغیب ہوگی۔ مستقبل میں آپ کی کامیابیوں کے لئے نیک خواہشات۔‘‘
مواصلات اور اطلاعاتی ٹیکنالوجی کی وزارت
بھارت-آسیان ڈیجیٹل ورک پلان 2023 کو تیسری آسیان ڈیجیٹل وزراء کی میٹنگ  میں منظوری دی گئی
بھارت معلومات اور مواصلاتی ٹیکنالوجی کو آگے بڑھانے کے لیے آسیان کے رکن ممالک کے ساتھ تعاون کرنے کا خواہشمند: جناب دیوو سنگھ چوہان
بھارت کے ساتھ آسیان ڈیجیٹل وزراء کی تیسری میٹنگ  آج ورچوئل طریقے پر منعقد ہوئی۔ وزیر مملکت برائے مواصلات جناب دیوو سنگھ چوہان اور فلپائن کے انفارمیشن اینڈ کمیونیکیشن ٹکنالوجی کے محکمہ کے سکریٹری جناب ایوان جان ای یو وائی نے اس میٹنگ کی مشترکہ طور پر صدارت کی۔
ڈیجیٹل وزراء کے باوقار اجتماع سے خطاب کرتے ہوئے جناب دیو وسنگھ چوہان نے کہا کہ ہمارے وزیر اعظم جناب نریندر مودی ملک کی ترقی کو آگے بڑھانے کے لیے مختلف تکنیکی اختراعات کے استعمال پر زور دیتے ہیں۔ ٹیلی کام صنعت کی ترقی کو مزید سہارا دینے، منصفانہ مسابقت کو فروغ دینے اور براڈ بینڈ اور ٹیلی کام کنیکٹیویٹی کی دستیابی کو بڑھانے کے لیے، حکومت ہند نے سرمایہ کاری کی حوصلہ افزائی کے لیے ٹیلی کام سیکٹر میں اصلاحات کے ایک نئے دور کا آغاز کیا ہے۔ وزیر موصوف نے اس بات پر زور دیا کہ ایک شمولیت پر مبنی اور مساوی معاشرے، پائیدار ترقی اور ڈیجیٹل ذرائع سے شہریوں کو بااختیار بنانے کے لیے ڈیجیٹل تبدیلی ضروری ہے۔ انہوں نے کہا کہ بھارت مشترکہ خوشحالی کے مقصد سے خطے میں اطلاعات اور مواصلاتی ٹیکنالوجی کو آگے بڑھانے کے لیے آسیان کے رکن ممالک کے ساتھ تعاون کرنے کا خواہشمند ہے۔
2022 میں، آسیان بھارت دوستی کا سال منایا گیا، یہ آسیان کے ساتھ مذاکراتی تعلقات کے قیام کی 30 ویں سالگرہ کی یاد میں منایا گیا اور جس کا اختتام آسیان اور بھارت میں جامع اسٹریٹجک پارٹنرشپ  میں تزویراتی شراکت داری کی بلندی پر ہوا۔ ’’ایک پائیدار ڈیجیٹل مستقبل کی طرف ہم آہنگی‘‘ کے موضوع کے تحت میٹنگ میں انفارمیشن اینڈ کمیونیکیشن ٹیکنالوجی  کے میدان میں بھارت-آسیان تعلقات کو مضبوط بنانے پر نتیجہ خیز اور تعمیری بات چیت ہوئی۔
وزراء کی میٹنگ نے بھارت-آسیان ڈیجیٹل ورک پلان 2023 کو منظوری دی۔ ورک پلان میں انفارمیشن اور کمیونیکیشن ٹیکنالوجی کے ابھرتے ہوئے شعبوں میں صلاحیت کی تعمیر اور معلومات کا اشتراک شامل ہے اور جو سائبر سیکیورٹی میں مصنوعی ذہانت، اگلی نسل کے اسمارٹ شہروں اور سوسائٹی 5.0 میں آئی او ٹی اور اے آئی کا اطلاق، مستقبل کے لیے پائیدار ڈیٹا اور ٹرانسپورٹیشن نیٹ ورک: معیارات اور ایپلی کیشنز ، ڈی 5 ٹیکنالوجیز اور آئی اوٹی کے لیے مستقبل کے رجحانات، ڈیجیٹل صحت اور مستقبل کے نیٹ ورک کے لئے سیکورٹی پروٹیکشن اور تجزیہ وغیرہ پر مشتمل ہے ۔ آئی سی ٹی ایک دوسرے کی تکمیلی طاقتوں کا فائدہ اٹھا کر بھارت اور آسیان کے درمیان تعاون کو مضبوط کرے گا۔